
REFERAT

privind dezmembrarea cu ieşirea din indiviziune a imobilului înscris în CF nr.138739 Timişoara cu nr.topo 2182 din str.Armoniei nr. 2.
Se propune spre analiză Comisiilor nr.II, III şi IV din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza cererii nr.R22005-800/06.10.2005 domnului Buciu Adrian, privind dezmembrarea şi ieşirea din indiviziune.


Terenul arabil  în discuţie, din strada Armoniei nr.2, este înscris în cartea funciară nr.138739 Timişoara, cu nr.topo 2182, în suprafaţă de 9742 mp şi este deţinut în proprietate de către Buciu Adrian în cota de 84,74% din 9742 mp, de către Dreavă Adrian şi soţia Dreavă Ana Frunzina în cota de 10,26%  din 9742 mp şi de către Statul Român în cota de 5 % din aceeaşi suprafaţă de 9742 mp.

Menţionăm că prin Ordinul Prefecturii Judeţului Timiş, nr.1097/14.11.2003, domnului Ţugui P.Alexandru i s-a restituit, în baza Legii nr.1/2000, cota de 1/1 din terenul înscris în CF nr.2728 Timişoara, cu nr.topo de 2182 în suprafaţă de 9260 mp,  iar diferenţa de 482 mp ( până la suprafaţa de 9742 mp)  a rămas în proprietatea Statului Român şi se află în vecinătatea numărului topo 2183.

Domnul Ţugui P.Alexandru a donat nepotului său Buciu Adrian casa şi 11.377 mp curte şi livadă, cuprinse în CF nr.2728 Timişoara, carte funciară transcrisă în CF nr.138739 Timişoara.

În intervalul în care documentaţia domnului Buciu Adrian era analizată la Serviciul B.D.U., acesta a înstrăinat o suprafaţă de 1000 mp ( adică cota de 10,80% din 9742 mp) domnului Dreavă Adrian şi soţiei acestuia, motiv pentru care cu nr.R22005-800/06.10.2005 a depus o nouă cerere de dezmembrare în care suprafaţa de 482 mp aflaţi în proprietatea Statului Român se regăsesc în cei 1000 mp întrăinaţi.


Propunerea de dezmembrare şi ieşire din indiviziune prezentată de domnul Buciu Adrian nu a corespuns cu varianta aprobată care a stat la baza emiterii Ordinului Prefectului nr.1097/2003.


Domnul Buciu Adrian a depus apoi o documentaţie, corect întocmită şi care a fost avizată de Primăria Timişoara şi de către OCPI Timiş cu propunerea de dezmembrare şi de ieşire din indiviziune 

Pentru soluţionarea cererii domnului  Buciu Adrian, propunem dezmembrarea şi ieşirea din indiviziune a terenului în suprafaţă de 9742 mp înscris în CF nr.138739 Timişoara, astfel:
a) parcela cu nr. topo 2182/1 teren arabil în suprafaţă de 9255 mp care va rămâne înscrisă cartea funciară nr.138739 Timişoara în proprietatea lui Buciu Adrian în cota de 89,20% şi Dreavă Adrian şi soţia Dreavă Ana Frunzina în cota de 10.80% ;
b) parcela cu nr.topo 2182/2 teren arabil în suprafaţă de 487 mp şi rămâne înscrisăîn cartea funciară  nr.138739 Timişoara, din proprietatea Statului Român.
 Operaţiile de mai sus  se vor nota în cartea funciară nr.138739 Timişoara.

